open-index/open-wikipedia-markdown huggingface dataset:
სტანისლავ ლემი

**სტანისლავ ჰერმან ლემი** (; დ. 12 სექტემბერი, 1921, ლვოვი — გ. 27 მარტი, 2006) — პოლონელი მწერალი. დაამთავრა კრაკოვის უნივერსიტეტის სამედიცინო ფაკულტეტი (1948). 1946 წლიდან ბეჭდავდა ლექსებსა და მოთხრობებს. 1956 წლიდან აქვეყნებდა სამეცნიერო ფანტასტიკურ ნაწარმოებებს („ასტრონავტები“, 1951, ,,სოლარისი", 1961 ,,მაგელანის ღრუბელი" და სხვა). ლემი იყო ფანტასტიკის თვალსაჩინო წარმომადგენელი. იგი ავტორია ფსიქოლოგიური რომანისა „დაუკარგავი დრო“ (1955), დეტექტიური ნაწარმოებისა „გამოძიება“ (1959). საყოველთაოდ აღიარებული აკადემიური ფუტუროლოგიური კრებულის ,,ტექნოლოგიათა ჯამი" და სხვა. ლემის ნაწარმოებები , მსოფლიოს მრავალ ენაზეა თარგმნილი.

## ლიტერატურა 
## სქოლიო
კატეგორია:პოლონელი მწერლები
კატეგორია:დაბადებული 12 სექტემბერი
კატეგორია:დაბადებული 1921
კატეგორია:გარდაცვლილი 27 მარტი
კატეგორია:გარდაცვლილი 2006
კატეგორია:ანტიკაპიტალისტები
კატეგორია:მწერლები ანბანის მიხედვით
კატეგორია:ლვოვში დაბადებულები
რუდოლფ ლეონჰარდი

**რუდოლფ ლეონჰარდი** (; დ. 27 ოქტომბერი,1889, ლისა, პოლონეთი — გ. 19 დეკემბერი, 1953, ბერლინი) — გერმანელი მწერალი. ემხრობოდა ექსპრესიონიზმის მემარცხენე ფრთას. მისი ნაწარმოებების უმრავლესობა ომის საწინააღმდეგო, რევოლუციური და ანტიფაშისტური სულისკვეთებისაა. მათგან მნიშვნელოვანია ლექსების კრებულები „ეკლიანი სტროფები“ (1913), „სონეტები სპარტაკელებზე“ (1921), „გერმანიამ უნდა იცოცხლოს!..“ (1944), პიესები „ჯოჯოხეთის კარიბჭე“ (1919), „იალქნიანი ჰორიზონტზე“ (1925), „მძევლები“ (1945) და სხვა მრავალი წიგნი.

## ლიტერატურა
## სქოლიო
კატეგორია:გერმანელი მწერლები
კატეგორია:დაბადებული 1889
კატეგორია:გარდაცვლილი 1953
კატეგორია:ებრაელი მწერლები
კატეგორია:გერმანულენოვანი პოეტები
კატეგორია:გერმანელი მამაკაცი პოეტები
ზოლტან ტილდი

მინი|250პქ|ზოლტან ტილდი
**ზოლტან ტილდი** (; დ. 18 ნოემბერი, 1889, ლუჩენეცი, სლოვაკია — გ. 3 აგვისტო, 1961, ბუდაპეშტი) — გავლენიანი უნგრელი პოლიტიკოსი,უნგრეთის პრემიერ-მინისტრი 1945-1946 წლებში და უნგრეთის პრეზიდენტი 1946-1948 წლებში. 

დაიბადა ლუჩენცში ადგილობრივი ჩინოვნიკის ოჯახში. სწავლობდა თეოლოგიას პაპის თეოლოგიურ აკადემიაში. იყო უნგრეთის პარლამენტის წევრი. 1945 წლის 15 ნოემბრიდან 1946 წლის 1 თებერვლამდე ეკავა პრემიერ-მინისტრის თანამდებობა, რის შემდეგაც შეუდგა  ქვეყნის მეთაურის მოვალეობის შესრულებას. პრეზიდენტის თანამდებობა ეკავა 1948 წლის 31 ივლისამდე. 1956 წლამდე იმყოფებოდა შინაპატიმრობაში. უნგრეთში 1956 წელს განვითარებული მოვლენების შემდეგ დააპატიმრეს და მიუსაჯეს 6 წლით თავისუფლების აღკვეთა, მაგრამ 1959 წელს გაათავისუფლეს ინდივიდუალური ამნისტიის საფუძველზე ჯანმრთელობის პრობლემების გამო. ამის შემდეგ იგი პრაქტიკულად აღარ მონაწილეობდა საზოგადოებრივ საქმიანობაში.

გარდაიცვალა 1961 წელს.

## რესურსები ინტერნეტში 
*Föglein Gizella: Az államfő "intézménye" 1944 és 1949 között
*Haas György: A kisgazda államminiszter 
*Sulinet

კატეგორია:უნგრეთის პრეზიდენტები
კატეგორია:უნგრეთის პრემიერ-მინისტრები
კატეგორია:დაბადებული  18 ნოემბერი
კატეგორია:დაბადებული 1889
კატეგორია:გარდაცვლილი  3 აგვისტო
კატეგორია:გარდაცვლილი 1961
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ორმოცდაათი წლისთავის პარკი

[thumb|250px|ორმოცდაათი წლისთავის პარკის [შეიარაღებული ძალებისა და სამხედრო ისტორიის სამეფო მუზეუმი|სამხედრო მუზეუმი და ტრიუმფალური თაღი.]]
**ორმოცდაათი წლისთავის პარკი** (, ) — პარკი ბრიუსელში, მდებარეობს დაახლოებით კილომეტრნახევარში ვარანდეს პარკის (*Warandepark*) აღმოსავლეთით. მისი ფართობი 37 ჰექტარია. ზაფხულის პერიოდში — ბრიუსელელებისთვის პოპულარული დასხვენების ადგილი.

## ისტორია 
1880 წელს ბელგია საკუთარი დამოუკიდებლობის 50 წლისთავს აღნიშნავდა. ამ მოვლენასთან დაკავშირებით მეფე ლეოპოლდ II-მ გადაწყვიტა მსოფლიო გამოფენა მოეწყო ბრიუსელში. ამ მიზნისთვის არჩეულ იქნა ყოფილი სამხედრო პოლიგონი. ახალ პარკს იმპოზანტური ნაგებობებით მსოფლიოსთვის უნდა ეჩვენებინა განვითარებული და შეძლებული ბელგიის სახე. მეორე მსოფლიო ომის დროს პარკი გამოიყენებოდა ხილეულის მოსაყვანად.

## რუკა 
## რესურსები ინტერნეტში 
* Autoworld Brasserie  — Autoworld
* Cinquantenaire buildings, history  — Autoworld
* History of the Cinquantenaire park and the Royal Museum of the Armed Forces and Military History 
* Pictures of the Cinquantenaire park 

კატეგორია:ბრიუსელი
კატეგორია:ბელგიის პარკები
არპად საკაშიცი

მინი|220პქ|არპად საკაშიცი
**არპად საკაშიცი** (; დ. 6 დეკემბერი, 1888, ბუდაპეშტი — გ. 3 მაისი, 1965, ბუდაპეშტი) — უნგრელი პოლიტიკოსი, სოციალ-დემოკრატი, ხოლო სოციალ-დემოკრატებისა და კომუნისტების გაერთიანების შემდეგ უნგრეთის მშრომელთა პარტიის ერთ-ერთი ხელმძღვანელი.

პრეზიდენტის თანამდებობა ეკავა 1948 წლის 2 აგვისტოდან 1949 წლის 23 აგვისტომდე.  შემდეგ იყო საპრეზიდენტო საბჭოს თავმჯდომარე 1950 წლის 26 აპრილამდე.

## რესურსები ინტერნეტში 
* Biographie auf der Homepage des Instituts für die Geschichte des Volksaufstands von 1956
* Liste der Ungarischen Regierungen seit 1945

კატეგორია:უნგრეთის პრეზიდენტები
კატეგორია:დაბადებული  6 დეკემბერი
კატეგორია:დაბადებული 1888
კატეგორია:გარდაცვლილი  3 მაისი
კატეგორია:გარდაცვლილი 1965
კატეგორია:ბუდაპეშტში დაბადებულები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ხალხინ-გოლის ბრძოლები

**ხალხინ-გოლის ბრძოლები** — ბრძოლა სსრკ-მონღოლეთისა და იაპონია-მანჯურიის ჯარებს შორის 1939 წლის მაის-სექტემბერში ხალხინ-გოლის რაიონში (მდინარე მონღოლეთსა და ჩინეთში). იაპონიის სარდლობამ მონღოლეთის ტერიტორიის ხელში ჩაგდების მიზნით 11 და 14 მაისს მონღოლეთის საზღვარზე მოაწყო შეიარაღებული პროვოკაციები, ხოლო 28 მაისს იაპონიის ჯარმა არტილერიისა და ავიაციის მხარდაჭერით დაარღვია მონღოლეთის სახელმწიფო საზღვარი. სსრკ-მონღოლეთის ძალებმა იაპონია მანჯურიიდან უკუაგდეს. 2 ივლისს იაპონელები შეტევაზე გადავიდნენ, გადალახეს ხალხინ-გოლი და მოწინააღმდეგის ჯარებს გარსშემორტყმით დაემუქრნენ. გააფთრებული ბრძოლების შემდეგ სსრკ-მონღოლეთის ჯარებმა მოწინააღმდეგე მდინარის აღმოსავლეთ ნაპირისაკენ უკუაგდეს. 20 აგვისტოს მოკავშირეთა ჯარები გადამწყვეტ შეტევაზე გადავიდნენ და იაპონელები მონღოლეთის ტერიტორიიდან განდევნეს. იაპონიამ დაზავება ითხოვა და 16 სექტემბერს საბრძოლო მოქმედებები შეწყდა.

## ლიტერატურა 
კატეგორია:სსრკ-ის ბრძოლები
კატეგორია:მონღოლეთის ბრძოლები
კატეგორია:იაპონიის ბრძოლები
კატეგორია:XX საუკუნის ბრძოლები
კატეგორია:1939 წლის კონფლიქტები
კატეგორია:1939 წელი საბჭოთა კავშირში
კატეგორია:1939 წლის ბრძოლები
ხანის დინასტია

[მინიატიურა|მარცხნივ|ხანის დინასტია [ძვ. წ. 87 წელს.]]
**ხანის დინასტია** — საიმპერატორო დინასტია ჩინეთში განაგებდა ძვ. წ. 206 წლიდან ახ. წ. 220 წლამდე. იყოფა დასავლეთის ანუ ადრინდელ (უფროს) ხანად (ძვ. წ. 206-ახ. წ. 25 წწ.) და აღმოსავლეთის ანუ გვიანდელ (უმცროს) ხანად ( ახ. წ. 25-220 წწ.). დინასტიის დამაარსებელია ლიუ ბანი, რომელმაც გააერთიანა ქვეყანა და ძლიერი ცენტრალიზებული იმპერია შექმნა. იგი დიდძალ მიწის სამფლობელოებს - საუფლისწულოებს ურიგებდა თავის ნათესავებსა და თანამებრძოლებს, რამაც ნიადაგი მოუმზადა ქვეყნის დანაწილებას. ცენტრალური ხელისუფლება განმტკიცდა იმპერატორების ძინ-დის (ძვ. წ. 156-141 წწ.) და განსაკუთრებით უ-დის (ძვ. წ. 140-87 წწ.) განგებლობის დროს. ოფიციალური იდეოლოგია გახდა კონფუციანელობა. ხანის დინასტია აწარმოებდა დამპყრობლურ ომებს, რასაც მოჰყვა იმპერიის საზღვრების გაფართოება. ხანის დინასტიას სავჭრო და კულტურული ურთიერთობა ჰქონდა შუა აზიის სახელმწიფოებსა და ინდოეთთან. დასავლეთის ხანს ბოლო მოუღო წითელწარბიანთა აჯანყებამ (17-27 წწ.) აღმოსავლეთ ხანის დინასტია დაეცა ყვითელდოლბანდიანთა აჯანყებისა (184-204 წწ.) და სამხედრო-ფეოდალურ დაჯგუფებათა ბრძოლის შედეგად.

## ლიტერატურა 
კატეგორია:ჩინეთის დინასტიები
კატეგორია:დინასტიები
ფრანსისი

**ფრანსისი** () — 1982 წლის ამერიკული დრამატული ფილმი. ფილმი გადმოსცემს მსახიობ ფრანსის ფერმერის ბიოგრაფიას, მაგრამ სცენარი ბევრ გამონაგონს შეიცავს, მათ შორისაა ლობოტომია, რომელიც ფარმერს არასოდეს ჩასტარებია. ჯესიკა ლანჟმა და კიმ სტენლიმ მიიღეს ოსკარის ნომინაციები.

## როლებში
*ჯესიკა ლანჟი - ფრანსის ფერმერი
*სემ შეპარდი - ჰარი იორკი
*კიმ სტენლი - ლილიან ფერმერი
*ბერტ ბარნსი - ერნესტ ფერმერი
*ჯეფრი დემანი - კლიფორდ ოდეტსი
*კევინ კოსტნერი - ლუთერი
*ანჯელიკა ჰიუსტონი - პაციენტი

## რესურსები ინტერნეტში
* 
* 

კატეგორია:ინგლისურენოვანი ფილმები
კატეგორია:1982 წლის ფილმები
კატეგორია:ამერიკული ფილმები
კატეგორია:დრამატული ფილმები
ზალის მედიე

**ზალის მედიე** () — მედიე უნგრეთში. ადმინისტრაციული ცენტრი — ზალაეგერსეფი. ფართობი — 3784 კმ². მოსახლეობა — 288 591 ადამიანი (2010 წლის აღწერის მონაცემები. 79 კაცი/კმ²). 

## იხილეთ აგრეთვე 
* უნგრეთის ადმინისტრაციული დაყოფა

## სქოლიო
ვესპრემის მედიე

**ვესპრემის მედიე** () — მედიე უნგრეთში. ადმინისტრაციული ცენტრი — ვესპრემი. ფართობი — 4613 კმ². მოსახლეობა — 346647 ადამიანი (2015). მდებარეობს ბალატონის ტბის ჩრდილოეთით. მედიეს შუა ნაწილში ბაკონის ტყიანი მთებია, რომელიც ჩრდილო-დასავლეთით კიშალფელდში გადადის, სამხრეთ-აღმოსავლეთით კი ბალატონის ტბის ჩრდილოეთ ნაპირებამდე აღწევს. ნალექები 600-800 მმ წელიწადში. 

## ეკონომიკა
ვესპრემის მედიე სამრეწველო რაიონია, ბაკონის მთებში იღებენ ქვანახშირს, ბოქსიტებს, მანგანუმის მადანს. განვითარებულია ქიმიური, ალუმინის და მანქანათსაშენი მრეწველობა. მთებში ჭვავის, ქერის და შვრიის ნათესებია, დაბლობში ხორბლისა და სიმინდის. ბალატონის რივიერაზე განვითარებულია ადგილობრივი და საერთაშორისო ტურიზმი.

## იხილეთ აგრეთვე 
* უნგრეთის ადმინისტრაციული დაყოფა

## ლიტერატურა
## სქოლიო
კატეგორია:ვესპრემის მედიე
შოპრონი

**შოპრონი** (; ; ხორვატ. Šopron; ) — ქალაქი დასავლეთ უნგრეთში, ავსტრიის საზღვართან, ნოიზიდლერის ტბის სიახლოვეს. წარმოადგენს დიორ-მოშონ-შოპრონის მედიეს ადმინისტრაციულ ცენტრს. 

იმ დროს, როდესაც თანამედროვე დასავლეთ უნგრეთის ტერიტორია რომის იმპერიის შემადგენლობაში შედიოდა, ამ ქალაქს *სკარბანტია* ერქვა. ხალხთა დიდი გადასახლების პერიოდში, ის თითქმის გაუდაბნოვდა. უნგრელთა მოსვლის დროს, დარჩენილი იყო მხოლოდ ნანგრევები. მათ გაამაგრეს ძველი რომაული ქალაქის კედლები და ააგეს ციხე. უკვე 1153 წლისთვის შოპრონი მნიშვნელოვან ქალაქად მოიხსენიება.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* , ,  ოფიციალური საიტი
* ,  University of West Hungary (University of Sopron)
*  HelloSopron - Local Community Magazine 
*  CyberPress - An informative magazine about Sopron's public life
*  IkvaHír - A city blog from Sopron 

კატეგორია:უნგრეთის ქალაქები
ეგერი

**ეგერი** (; ; ; ; ; სლოვაკ. Jáger; სლოვენ. Jager; ჩეხ. Jager; სერბ. Jegar/Jerpa/Jegra/Jerap; ხორვატ. Jegar/Jerpa/Jegra/Jerap) — ჩრდილოეთ უნგრეთის მეორე უდიდესი ქალაქი, ჰევეშის მედიეს ადმინისტრაციული ცენტრი. ცნობილია თავისი ციხესიმაგრით, თერმებით, ისტორიული შენობებით, კერძებითა და წითელი ღვინით. 2011 წლის მონაცემებით, მოსახლეობა 56 530 ადამიანს შეადგენს, რის შედეგადაც ის უნგრეთის სიდიდით მე-19 ქალაქია. გაშენებულია ნაკადულ ეგერზე, ბიუკის მთების ბორცვებზე. 

თანამედროვე ეგერის ტერიტორია დასახლებული ყოფილა ჯერ კიდევ ქვის ხანაში. ეგერი დააარსა უნგრეთის პირველმა ქრისტიანმა მეფემ და ამჟამად წმინდანმა იშტვან I-მა (997–1038).

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* Chasamsofer.com 
* ოფიციალური საიტი     
* 
* Egercity.hu Full featured site of Eger with tourist information, maps, programmes  
* A modern traveller's account of his visit to Eger
* Eszterházy College  Eszterházy College  

კატეგორია:უნგრეთის ქალაქები
ცხოვრება მშვენიერია

**ცხოვრება მშვენიერია** () — 1997 წლის იტალიური კომედიურ-დრამატული ფილმი. ფილმმა კრიტიკოსთა მოწონება დაიმსახურა და კომერციულად წარმატებული იყო.

## სიუჟეტი
მეორე მსოფლიო ომის დროს იტალიელ ებრაელს, გვიდო ორეფიჩეს დაიჭერენ და საკონცენტრაციო ბანაკში გააგზავნიან. იტალიელი მეუღლე ნებაყოფლობით გაყვება ქმარს. მათ მცირეწლოვანი შვილი ახლავთ თან. რათა ბავშვმა ომის საშინელებები არ იგრძნოს, მამა ატყუებს, რომ ეს ყველაფერი თამაშია და გამარჯვებული ის იქნება, ვინც ზედამხედველებს ყველაზე უკეთ დაემალება. გვიდო ყველაფერს აკეთებს, რომ ბავშვმა ტყუილი დაიჯეროს და ცოცხალი გადარჩეს.

## როლებში
*რობერტო ბენინი — გვიდო ორეფიჩე
*ნიკოლეტა ბრასკი — დორა
*ჯორჯო კანტარინი — ჯოშუა
*ჯუსტინო დურანო — ძია ელისეო
*ჰორსტ ბუცჰოლცი — დოქტორი ლესინგი
*მარისა პარედესი — დორას დედა

## ჯილდოები
**ოსკარი**
#საუკეთესო უცხოენოვანი ფილმი
#საუკეთესო მსახიობი კაცი: რობერტო ბენინი
#საუკეთესო ორიგინალური მუსიკა: ნიკოლა პიოვანი

**სეზარი**
#საუკეთესო უცხოური ფილმი: რობერტო ბენინი

**კანის კინოფესტივალი**
#გრან პრი

## რესურსები ინტერნეტში
* 
* 
* 
* 
* *Life is Beautiful * at the Arts & Faith Top 100 Spiritually Significant Films  list
* როჯერ ებერტის მიმოხილვა  

კატეგორია:იტალიური ფილმები
კატეგორია:1997 წლის ფილმები
კატეგორია:ფილმები ჰოლოკოსტის შესახებ
კატეგორია:დრამატული ფილმები
კატეგორია:რობერტო ბენინის ფილმები
მატიაშ სუარეში

**მატიაშ სუარეში** (; დ. 11 სექტემბერი, 1933, პიუშპიოკლადანი) — უნგრელი პოლიტიკოსი; 1989 წლის 23 ოქტომბრიდან უნგრეთი რესპუბლიკად გამოცხადდა, ამავე დღიდან პრეზიდენტის მოვალეობის შემსრულებელი 1990 წლის 2 მაისამდე.  

სწავლობდა მოსკოვის საერთაშორისო ურთიერთობების სახელმწიფო ინსტიტუტში და კარლ მარქსის სახელობის ბუდაპეშტის ეკონომიკურ უნივერსიტეტში. 1978-1982 წლებში იყო უნგრეთის ელჩი სსრკ-ში. 1985 წლიდან უნგრეთის პარლამენტის წევრია, ხოლო 1989 წლიდან მისი სპიკერი. 

## სქოლიო 
კატეგორია:უნგრეთის პრეზიდენტები
კატეგორია:დაბადებული 1933
კატეგორია:დაბადებული 11 სექტემბერი
კატეგორია: მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
კატეგორია:ცოცხალი ადამიანები
პიტერ ებდონი

**პიტერ ებდონი** (; დ. , კეტერინგი, ინგლისი) — ინგლისელი პროფესიონალი სნუკერისტი. 2002 წლის მსოფლიო ჩემპიონი, 1996 და 2006 წლების ფინალისტი; 12 სხვა პროფესიონალური ტურნირის გამარჯვებული. ებდონს 300-ზე მეტი სენჩერი-ბრეიკი აქვს გაკეთებული — ეს თამაშის ისტორიაში სიდიდით მეხუთე მაჩვენებელია. გარდა ამისა, უკანასკნელი 16 წლის განმავლობაში ის სტაბილურად შედიოდა მსოფლიო რეიტინგის ტოპ-16-ში. ყველა ეს მიღწევა საშუალებას გვაძლევს პიტერი მივაკუთვნოთ XXI საუკუნის ყველაზე ტიტულოვანი და წარმატებული სნუკერისტების სიას.

## მიღწევები კარიერაში 
### ჯილდოები 
* წლის საუკეთესო ახალბედა WPBSA-ის ვერსიით — 1992
* წლის საუკეთესო მოთამაშე WPBSA-ის ვერსიით — 2002

### პროფესიონალური ტურნირები 
#### რეიტინგული ტურნირები 
#### არარეიტინგული ტურნირები 
### ახალგაზრდული და სამოყვარულო ტურნირები 
* IBSF World Under-21 Championship გამარჯვებული — 1990
* Rothmans Amateur Championship ჩემპიონი — 1990
* Pontins Open ჩემპიონი — 1989

### გამოსვლების სტატისტიკა 
ქვემოთ მოყვანილია პიტერ ებდონის გამოსვლების სტატისტიკა სეზონის სამი ძირითადი ტურნირის — მსოფლიო ჩემპიონატის, დიდი ბრიტანეთის ჩემპიონატისა და მასტერსის ფინალურ სტადიებზე.

## ადგილი მსოფლიო რეიტინგში 
## იხილეთ აგრეთვე 
* მსოფლიო ჩემპიონატი სნუკერში

## რესურსები ინტერნეტში 
* პროფილი Global-Snooker  
* პროფილი World Snooker-ზე 
* თამაშების სტატისტიკა და ცხოვრების ფაქტები Snooker.org-ზე 
* ებდონის პროფილი ProBilliard-ზე 
* პიტერ ებდონის ინტერვიუ Top-Snooker-ზე  

## სქოლიო 
კატეგორია:მსოფლიო ჩემპიონები სნუკერში
კატეგორია:სნუკერისტები 100-ზე მეტი სენჩერი-ბრეიკით
კატეგორია:ინგლისელი სნუკერისტები
კატეგორია:დაბადებული 27 აგვისტო
კატეგორია:დაბადებული 1970
კატეგორია:ცოცხალი ადამიანები
ნადკანიჟა

**ნადკანიჟა** (; ხორვატ. Kan(j)iža; ; სლოვენ. Velika Kaniža; ) — საშუალო სიდიდის ქალაქი სამხრეთ-დასავლეთ უნგრეთში, ზალის მედიეში. 

მდებარეობს ბალატონის ტბის სიახლოვეს, ხუთი გზის კვეთაზე. საუკუნეთა მანძილზე, ქალაქი ერთგვარი დამაკავშირებელი კვანძი იყო. სლოვენიიდან ავსტრიის ქალაქ გრაცში მიმავალი ტვირთები ნადკანიჟაზე გაივლიდა, შესაბამისად, ქალაქი მნიშვნელოვან როლს თამაშობდა ვაჭრობაში ადრიატიკის ზღვასა და ალპების რეგიონს, ვენასა და ბუდაპეშტს შორის. 

1960-იან წლებში აღმოაჩინეს ქალაქის უძველესი, რომაული პერიოდის ნანგრევები. შუა საუკუნეებში, ნადკანიჟა უნგრეთის ერთ-ერთი ყველაზე ძლიერი თავდაცვითი სიმაგრე ყოფილა. შეიძლება ითქვას, რომ ის იცავდა მთელს დასავლეთ ევროპას ოსმალთა შემოტევისგან.

## გალერეა

Image:Nagykanizsa3.jpg|შონაკაზოს ტბა
Image:Felsővárosi római katolikus templom, légi, Nagykanizsa1.jpg|დიკის მოედანი
Image:17 hosszusagikor.jpg|აღმოსავლეთის 17° მერიდიანის აღმნიშვნელი მონუმენტი
Image:Nagykanizsa Inkey kápolna.jpg|ბაროკოს სტილის კაპელა

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ოფიციალური საიტი
* Kalcsicsfa Ltd. 
* Kanizsa Trend Ltd.
* Programs in Nagykanizsa and in the surrounding area 

კატეგორია:უნგრეთის ქალაქები
ბორის კურაკინი

[მინი|პრინცი ბორის ივანოვიჩ კურაკინი [1676-1727]]
**ბორის კურაკინი** (; დ. 30 ივლისი, 1676, მოსკოვი — გ. 28 ოქტომბერი, 1727, პარიზი) — რუსეთის სახელმწიფო მოღვაწე, პეტრე I-ის ერთ-ერთი თანამებრძოლი. ბავშვობიდანვე ჩაირიცხა პეტრეს თანამოაზრეთა წრეში და მას შემდეგ მონაწილეობდა მეფის ყველა სამხედრო ღონისძიებაში (აზოვის ლაშქრობები, პოლტავის ბრძოლა). ფართოდ განათლებული კურაკინი დიპლომატიურ სარბიელზე დაწინაურდა — მონაწილეობდა უტრეხტის კონგრესის მუშაობაში (1711-1713), თან ახლდა პეტრე I-ს პარიზში და სხვა. 1711 წლიდან ჰააგაში ელჩის წოდებით იყო, ფაქტობრივად კი ასრულებდა რუსეთის კანცლერის მოვალეობას საზღვარგარეთ. 1724-1727 წლებში,იყო ელჩად პარიზში. კურაკინს დარჩა დიდი ლიტერატურული მემკვიდრეობა.

## ლიტერატურა
კატეგორია:რუსი პოლიტიკოსები
კატეგორია:დაბადებული 30 ივლისი
კატეგორია:დაბადებული 1676
კატეგორია:გარდაცვლილი 28 ოქტომბერი
კატეგორია:გარდაცვლილი 1727
კატეგორია:მწერლები ანბანის მიხედვით
კატეგორია:წმინდა ანდრია პირველწოდებულის ორდენის კავალრები
კატეგორია:მოსკოვში დაბადებულები
კუპრიტი

მინი|ბუნებრივი კუპრიტი
**კუპრიტი** — სპილენძის წითელი მადანი, ჟანგეულების კლასის მინერალი; ქიმიური შედგენილობა Cu2O. კრისტალდება კუბურ სინგონიაში. კრისტალები ოქტაედრული, დოდეკაედრული, იშვიათად ნემსისებრი აქვს. ქმნის დრუზებს, მკვრივ მიწისებრ და მარცვლოვან  აგრეგატებს. ფერი წითელი, ელვარება ალმასისებრი. სიმაგრე მინერალოგიური სკალით 3,5-4; სიმკვრივე 5850-6200 კგ/მ³. გვხვდება სპილენძის საბადოების დაჟანგვის ზონაში, სადაც წარმოიქმნება სპილენძის პირველადი სულფიდების ხარჯზე.

## ლიტერატურა
კატეგორია:მინერალები
არპად გენცი

**არპად გენცი** (, დ. 10 თებერვალი, 1922, ბუდაპეშტი — გ. 6 ოქტომბერი, 2015, ბუდაპეშტი) — უნგრელი პოლიტიკური და სახელმწიფო მოღვაწე, ლიტერატორი, დრამატურგი

1944 წელს დაამთავრა ბუდაპეშტის უნივერისტეტი და შეუდგა სამხედრო სამსახურს, მაგრამ გაიქცა ჯარიდან და შეუერთდა ანტიფაშისტურ წინააღმდეგობის მოძრაობას. 1956 წლის ამბების დროს მონაწილეობდა აქციებში. 1957-1963 წლებში იყო დაპატიმრებული. გათავისუფლების შემდეგ იწყება მისი ლიტერატურული კარიერა.

1988 წელს შეუერთდა თავისუფალი დემოკრატების ალიანსს. 1990 წელს არჩეულ იქნა პარლამენტში. ამავე წლის მაის-აგვისტოში პარლამენტის სპიკერია, ხოლო 1990 წლის 4 აგვისტოს აირჩიეს უნგრეთის პრეზიდენტად. თანამდებობაზე დარჩა 2000 წლის 4 აგვისტომდე.

დაოჯახებულია, ჰყავს 4 შვილი. მისი ქალიშვილი კინგა გენცი 2006-2009 წლებში იყო უნგრეთის საგარეო საქმეთა მინისტრი.

გარდაიცვალა 2015 წლის 6 ოქტომბერს 93 წლის ასაკში.

## რესურსები ინტერნეტში 
*His biography on the Office of the President of the Republic of Hungary site .

## სქოლიო
კატეგორია:უნგრეთის პრეზიდენტები
კატეგორია:დაბადებული 10 თებერვალი
კატეგორია:დაბადებული 1922
კატეგორია:გარდაცვლილი 6 ოქტომბერი
კატეგორია:გარდაცვლილი 2015
კატეგორია:ბუდაპეშტში დაბადებულები
სლოუნის დიდი კედელი

[მინი|250პქ|სლოუნის დიდი კედელის [DTFE რეკონსტრუქცია]]
**სლოუნის დიდი კედელი** (, *SGW*) — გალაქტიკების გიგანტური კედლისგან წარმოქმნილი კოსმოსური სტრუქტურა. წარმოადგენს გალაქტიკებისგან შექმნილ კედელს, რომელიც დღესდღეობით ითვლება სამყაროში უდიდეს სტრუქტურულ წარმონაქმნად. სიგრძით ეს „კედელი“ 1,38 მილიარდი სინათლის წლის მანძილზეა გადაჭიმული, ხოლო დედამიწიდან დაშორებულია 1,2 მილიარდი სინათლის წლით.

სლოუნის დიდი კედელი 2,74-ჯერ დიდია CfA2 დიდ კედელზე. მისი აღმოჩენის შესახებ განცხადება გაკეთდა 2003 წლის 20 ოქტომბერს პრინსტონის უნივერსიტეტის მეცნიერების: ჯ. როჩარდ გოთისა და მარიო იურიჩის მიერ.

## რესურსები ინტერნეტში 
* The Sloan Great Wall: Largest Known Structure?

კატეგორია:გალაქტიკათგროვები
მიცარი

მინი|მარჯვნივ

**მიცარი** (ζ UMa) — დიდი დათვის თანავარსკვლავედის ვარსკვლავი, დიდი „ჩამჩის“ სახელურში ბოლოდან მეორე. სახელწოდება მოდის არაბული სიტყვიდან ميزر‎ (მი: ზარ), რაც ნიშნავს სარტყელს. ხილული ვარსკვლავიერი სიდიდეა 2,40, სპექტრალური კლასი A1 V, დაშორება 78 სინათლის წელიწადი. 2000 წლის ეპოქისთვის პირდაპირი აღვლენაა 13h 23m 55.51s, დახრილობა +54° 55′ 31.4″.

გამჭრიახ თვალს მიცარის მხლობლად შეუძლია დაინახოს კიდევ ერთი ვარსკვლავი სახელწოდებით „ალკორი“ ანუ **80 UMa**. ალკორის დანახვა ტრადიციულად ითვლება მხედველობის შემოწმების საშუალებად. მისი ვარსკვლავიერი სიდიდეა 4,02, სპექტრალური კლასი A5 V. მიცარსა და ალკორს შორის მანძილი ოდნავ აღემატება სინათლის წელიწადის მეოთხედს. ხანგრძლივი დროის მანძილზე მიცარი-ალკორის სისტემის ფიზიკური ერთობა ვერ დგინდებოდა. 2009 წელს როჩესტერის უნივერსიტეტის ასტრონომებმა ზუსტი დაკვირვებების შედეგად დაადგინეს, რომ ეს ორი ვარსკვლავი შედის 6 ვარსკვლავით დაკომპლექტებულ ფიზიკურ სისტემაში. ამრიგად ვიზუალურად მიცარი-ალკორის სისტემა შედგება 6 კომპონენტისგან: ორჯერადი ვარსკვლავები მიცარი А და მიცარი В, და მათგან 0,3 სინათლის წელიწადით დაშორებული ასევე ორჯერადი ვარსკვლავი ალკორი.

ტელესკოპში მიცარი ისედაც ჩანს როგორც ორჯერადი ვარსკვლავი, შემდგარი მიცარი А და მიცარი В-სგან. მიცარი В 4,0 ვარსკვლავიერი სიდიდისაა სპექტრალური კლასით A7. მანძილი მიცარი А-სა და მიცარი В-ს შორის არის 380 ასტრონომიული ერთეული, ხოლო ბრუნვის პერიოდი — რამდენიმე ათასი წელიწადი.

## რესურსები ინტერნეტში 
*მიცარი და ალკორი
*First very high resolution imaging of Mizar A
*A New View Of Mizar

კატეგორია:დიდი დათვის თანავარსკვლავედი
კატეგორია:ვარსკვლავები
ფერენც I რაკოცი

**ფერენც I რაკოცი** (დ. 24 თებერვალი, 1645,  ალბა-იულია, ტრანსილვანია — გ. 8 ივლისი, 1676.  ზბოროვი, უნგრეთის სამეფო) — უნგრელი არისტოკრატი, ტრანსილვანიის არჩეული პრინცი და უნგრეთის ეროვნული გმირის — ფერენც II რაკოცის მამა.

ფერენც I რაკოცი იყო ტრანსილვანიის პრინცის დიორდ II რაკოცის და სოფია ბათორის შვილი. ტრანსილვანიის პრინცად 1952 წელს აირჩიეს. 1957 წლის კატასტროფული პოლონეთის კამპანიის გამო ოტომანთა პორტამ 1960 წელს რაკოცებს აუკრძალა ტრანსილვანიის მმართველობა.

რაკოცების ოჯახი იყო კალვინიზმის მიმდევარი. თუმცა ფერენც I-ის დედა იყო კათოლიკური ოჯახიდან და მხოლოდ ქორწინების გამო გახდა კალვინისტი, ხოლო მეუღლის გარდაცვალების შემდეგ ის ისევ დაუბრუნდა კათოლიციზმს და გახდა ერთ-ერთი კონტრ-რეფორმატორი უნგრეთში. ფერენც I-იც დედამისთან ერთად გახდა კათოლიკე, რთიც კათოლიკე ჰაბსბურგების კეთილგანწყობა მოიპოვა. ის 1664 წელს გახდა გრაფი.

ფერენც I 1666 წელს დაქორწინდა ხორვატ გრაფინია ილონა ზრინზე და შეუერთდა ზრინ-ფრანკოპანების შეთქმულებას, რომლის ერთ-ერთი ლიდერი იყო ილონას მამა პეტრე ზრინსკი. მალე ფერენცი გახდა შეთქმულების ლიდერი და ზემო უნგრეთში დაიწყო ჰაბსბურგების წინააღმდეგ შეიარაღებული გამოსვლა, ამ დროს სხვა შეთქმულებს უნდა ეწარმოებიათ ბრძოლა ხორვატიაში. ჰაბსბურგებმა აჯანყებულების ცუდი კოორდინაციისა და ასევე კარგი ინფორმირებულობის წყალობით მათ ადვილად შეძლეს ხორვატიაში აჯანყების ჩახშობა.

როდესაც ფერენცმა შეიტყო პეტრე ზრინსკის შეპყრობის შესახებ, მან იარაღი დაყარა და შეწყალება ითხოვა. აჯანყების ყველა სხვა ლიდერი ღალატის გამო დასაჯეს, ხოლო ფერეცი დედამისის კონტრ-რეფორმისტული დამსახურებების, 300 000 ფორინისა და რამდენიმე ციხე სიმაგრის სანაცვლოდ შეიწყალეს.

ფერენც I-ს ჰყავდა სამი შვილი: გიორგი (1667), ჯულიანა ბარბარა (1672–1717) და ფერენც II (1676–1735) რომელიც შემდგომში გახდა უნგრეთის პრინცი და სათავეში ჩაუდგა დამოუკიდებლობისათვის ბრძოლას. ფერენც I გარდაიცვალა 1676 წელს, ფერენც II-ს დაბადებამდე ერთი თვით ადრე.

## ლიტერატურა 
* 

კატეგორია:ტრანსილვანიის ისტორია
კატეგორია:უნგრეთის ისტორია
კატეგორია:რაკოცები
კატეგორია:დაბადებული  24 თებერვალი
კატეგორია:დაბადებული 1645
კატეგორია:გარდაცვლილი 8 ივლისი
კატეგორია:გარდაცვლილი 1676
ბოქსიორი

**ბოქსიორი** () — ძაღლის ჯიში, რომელიც გამოყვანილია გერმანიაში 1850-იან წლებში.

ბოქსიორების წინაპრებს, ბელენბეიზერებს, გერმანიაში და ნიდერლანდებში შველზე და ტახზე სანადიროდ იყენებდნენ. თანამედროვე ბოქსიორი მიიღეს დანციგის და ბარბეტის ბულენბეიზერების შეჯვარებით სხვა ბავარიულ და უცხოურ ჯიშებთან. ხმაურიანი, თავდაჯერებული ბოქსიორი 100 წლის წინ გერმანიაში გაჩნდა. მიუხედავად იმისა, რომ ბოქსიორების ზომები სხვადასხვა ქვეყანაში სხვადასხვაა, ყველა მათ ერთნაირი ხასიათი აქვს — ეს არის აქტიური, ძლიერი და მხიარული ცხოველი. ბოქსიორი იდეალური ძაღლია ოჯახში ცხოვრებისთვის, მაგრამ თავისი, ლეკვისთვის დამახასიათებელი ყოფაქცევის (რომელსაც იგი მთელი ცხოვრების მანძილზე ინარჩუნებს) და შედარებით დიდი ზომების გამო ზოგჯერ არეულობა შეაქვს სახლში.

ეს დაკუნთული, საშიში შესახედაობის ძაღლი სახლის არაჩვეულებრივი დამცველია და ამავე დროს ბავშვების მიმართ ალერსიანობით გამოირჩევა. ბოქსიორის შეფერილობა შეიძლება იყოს წითური (თეთრით), ვეფხვისებრი შეფერილობის. ბალანი მოკლე, მბზინავი და გლუვია. დანაოჭებული წარბები დაძაბული ყურადღების შთაბეჭდილებას ტოვებს. ფეხები სწორია და ძლიერი. შავი ცხვირი ოდნავ ზევით არის აპრეხილი. შავად შეფერილი დრუნჩი საეთო ფონზე მკაფიოდ გამოირჩევა. ბოქსიორი კარგად ეგუება ქალაქში ცხოვრებას და ცხელ კლიმატს. მისი ბეწვი განსაკუთრებულ მოვლას არ საჭიროებს, ადვილად იწვრთნება. ცუდად ეგუება ცივ კლიმატს.
 
## რესურსები ინტერნეტში
* ბოქსიორი (ინგლისური)

კატეგორია:მეცხვარე და მოდარაჯე ძაღლები
კატეგორია:გერმანული წარმოშობის ძაღლის ჯიშები
კატეგორია:მოლოსერები
Electric (Pet Shop Boys-ის ალბომი)

***Electric*** — ინგლისური სინთპოპ-დუეტ Pet Shop Boys-ის მეთორმეტე სტუდიური ალბომი. იგი გამოიცა 2013 წლის 15 ივლისს. ეს არის ჯგუფის პირველი ალბომი, რომელიც არ გამოვიდა ლეიბლზე Parlophone, იგი გამოსცა დუეტის საკუთარმა ლეიბლმა x2, Kobalt Label Services-ის დახმარებით. ალბომის პროდიუსერია სტიუარტ პრაისი.

## სიმღერების სია
*„Inside a Dream“-ში შეტანილია უილიამ ბლეიკის „ოცნებათა ქვეყნის“ ციტირება.

## ჩარტები 
## სქოლიო 
კატეგორია:2013 წლის ალბომები
კატეგორია:Pet Shop Boys-ის ალბომები
კატეგორია:ალბომები სტიუარტ პრაისის პროდიუსერობით
ანჯელო სეკი

**ანჯელო სეკი** (; დ. 29 ივნისი, 1818, რეჯო-ნელ-ემილია — გ. 26 თებერვალი, 1878, რომი) — იტალიელი ასტრონომი. 1849 წლიდან რომის ობსერვატორიის დირექტორი. ერთ-ერთმა პირველმა გამოიყენა ფოტოგრაფია ასტრონომიაში. 1863 წელს შემოიღო ვარსკვლავთა სპექტრების პირველი კლასიფიკაცია (დაყო 4 კლასად), რომელსაც იყენებდნენ ჰარვარდის კლასიფიკაციის შემოღებამდე (XX საუკუნის შუა ხანები). სეკი იკვლევდა მზის, მთვარის, პლანეტებისა და კომეტების სპექტრებსაც. მუშაობდა აგრეთვე გეოდეზიაში, მეტეოროლოგიასა და ჰიდროლოგიაში. გამოიგონა წყლის ფარდობითი გამჭვირვალობის დასადგენი ხელსაწყო, ე. წ. სეკის დისკო.

## ხსოვნა
მის პატივსაცემად, მთვარის ერთ-ერთ კრატერს დაარქვეს სეკი.

## სქოლიო
კატეგორია:იტალიელი ასტრონომები
დუნაუივაროში

**დუნაუივაროში** (), მისი მშენებლობის წლებში (1951 - 1961) აგრეთვე ცნობილი როგორც **სტალინვაროში** — სამრეწველო ქალაქი უნგრეთში, ცენტრალურ დუნაისგადაღმა რეგიონში, მდინარე დუნაის ნაპირებზე, ფეიერის მედიეში. ქალაქი აშენდა სოფელ დუნაპენტალეს ირგვლივ. ძირითადი მაცხოვრებლები უნგრელები არიან, უმცირესობებს შორის აღსანიშნავია გერმანელები და რუმინელები.

დუნაუივაროში უნგრეთის ერთ-ერთი ყველაზე ახალგაზრდა ქალაქია. აშენდა 1950-იან წლებში, უნგრეთის ინდუსტრიალიზაციის პერიოდში, სოციალისტური მთავრების მმართველობის ქვეშ.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ოფიციალური საიტი
* Dunaújváros 2400  (detailed history, Hungarian only, with lots of pictures)
* Portal site (Hungarian only)

კატეგორია:უნგრეთის ქალაქები
ჰოდმეზევაშარჰეი

**ჰოდმეზევაშარჰეი** (; ხორვატ. Vašarhelj; ) — ქალაქი სამხრეთ-აღმოსავლეთ უნგრეთში, უნგრეთის დიდ ვაკეზე, მდინარე ტისის ნაპირებზე. ქალაქის სახელი უნგრულად ნიშნავს „თახვების მინდვრის საბაზრო ადგილს“. 2011 წლის მონაცემებით მოსახლეობა 47 019 ადამიანს შეადგენს. 

არქეოლოგიური გათხრები აჩვენებს, რომ ეს ტერიტორია სხვადასხვა კულტურებით დასახლებული ყოფილა ჯერ კიდევ ძვ. წ. 6000 წლიდან.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ოფიციალური საიტი
* Hódmezővásárhely Blog
* Aerial photography: Hódmezővásárhely

კატეგორია:უნგრეთის ქალაქები
დუნაკესი

**დუნაკესი** () — ქალაქი უნგრეთში, პეშტის მედიეში, მიეკუთვნება ბუდაპეშტის აგლომერაციას. მდებარეობს ქვეყნის დედაქალაქის ჩრდილოეთით, მდინარე დუნაის მარცხენა ნაპირზე.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ქუჩების რუკა  
* ოფიციალური საიტი 

## სქოლიო
კატეგორია:უნგრეთის ქალაქები
რობერტო ბენინი

**რობერტო ბენინი** (; დ. 27 ოქტომბერი, 1952)  — იტალიელი მსახიობი, რეჟისორი, სცენარისტი და კომიკოსი.

## ფილმოგრაფია
### მსახიობი
## რესურსები ინტერნეტში
* 
* ბენინის ფანების საიტი  
* Roberto Benigni&nbsp;– A Biography  

კატეგორია:იტალიელი მსახიობები
კატეგორია:იტალიელი კინორეჟისორები
კატეგორია:დაბადებული 1952
კატეგორია:ოსკარის მფლობელი კინომსახიობები
კატეგორია:დაბადებული 27 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
ართურ ჯეიმზ ბალფური

მინი| ართურ ჯეიმზ ბალფური
**ართურ ჯეიმზ ბალფური** (; დ. 25 ივლისი, 1848, უიტინჯემი — გ. 19 მარტი, 1930, ფიშერ-ჰილი, სარის საგრაფო) — ინგლისელი სახელმწიფო მოღვაწე. 1874 წლიდან პარლამენტის წევრი. კონსერვატიული პარტიის ერთ-ერთი ლიდერი. ლორდი 1922 წლიდან, 1887-1891 წლებში ირლანდიის საქმეთა მინისტრი. ატარებდა ირლანდიის ეროვნულ-განმათავისუფლებელი მოძრაობის წინააღმდეგ მკაცრი რეპრესიების პოლიტიკას. 1891-1892 წლებსა და 1895-1902 წლებში ფინანსთა მინისტრი, 1902-1905 წლებში პრემიერ-მინისტრი. 1904 წელს საფრანგეთიდან დადო შეთანხმება, რომელიც ანტანტის საფუძველი გახდა. 1915-1916 წლებში იყო საზღვაო მინისტრი, 1916-1919 წლებში იყო საგარეო საქმეთა მინისტრი. 1918 წლის მარტიდან აქტიურად მონაწილეობდა ანტისაბჭოური ინტერვენციის მოწყობაში. მისი ე. წ. „ბალფურის დეკლარაცია“ (1917 წლის ნოემბერი) პალესტინაში ებრაული „ეროვნული კერის“  შექმნის შესახებ გამოხატავდა ბრიტანეთის იმპერიალიზმის მისწრაფებას შეენარჩუნებინა ბატონობა ახლო აღმოსავლეთში. ბალფურმა, როგორც ინგლისელმა დელეგატმა, მონაწილეობა მიიღო *ვერსალის საზავო ხელშეკრულების* (1919) შემუშავებაში. 1912-1922 წლებში იგი მეთაურობდა ინგლისის დელეგაციას ვაშინგტონის კონფერენციაზე.

## ლიტერატურა
კატეგორია:ბრიტანელი პოლიტიკოსები
კატეგორია:დაბადებული    25 ივლისი
კატეგორია:დაბადებული 1848
კატეგორია:გარდაცვლილი 19 მარტი
კატეგორია:გარდაცვლილი 1930
ცეგლედი

**ცეგლედი** () — ქალაქი უნგრეთში, პეშტის მედიეში. მდებარეობს დედაქალაქ ბუდაპეშტიდან დაახლოებით 70 კილომეტრით სამხრეთ-აღმოსავლეთით, მდინარე ტისასა და დუნაის შორის. 

რეგიონი ჯერ კიდევ უძველესი ხანიდანაა დასახლებული. ამჟამინდელი სახელით წერილობით წყაროებში პირველად 1290 წელს იხსენიება. XIII საუკუნეში, ქალაქი მონღოლთა შემოსევების შედეგად დაინგრა, თუმცა მოგვიანებით კვლავ აღადგინეს. 1514 წელს, ცეგელდი დიორდია დოჟას მეთაურობით წამოწყებულ გლეხთა აჯანყების ერთ-ერთი ცენტრი იყო.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ქუჩების რუკა  
* *ოფიციალური საიტი*

კატეგორია:უნგრეთის ქალაქები
იურგის ბალტრუშაიტისი

**იურგის ბალტრუშაიტისი** (დ. 2 მაისი, 1873, სოფ. პაანტვარჯიაი, კოვნოს გუბერნია, ახლანდელი იურბარკასის რაიონი — გ. 3 იანვარი, 1944, პარიზი) — ლიტველი პოეტი. წერდა ლიტვურ და რუსულ ენებზე. ნაწარმოებებს აქვეყნებდა 1899 წლიდან, ლიტვურ ენაზე 1930 წლიდან. იყო სიმბოლისტი. მის პოეზიაში ჭარბობს ფილოსოფიური ლირიკა. 1939 წლიდან პარიზში ცხოვრობდა. ბალტრუშაისტის ლექსთა კრებულებიდან აღსანიშნავია: რუსულ ენაზე „მიწიერი საფეხურები“ (1911), და „მთის ბილიკი“ (1912), ლიტვურ ენაზე „ცრემლების გვირგვინი“ (1942) და „შროშანი და სიკვდილი“ (გამოიცა 1948 წელს).

## ლიტერატურა
## სქოლიო
კატეგორია:ლიეტუველი მწერლები
კატეგორია:დაბადებული 1873
კატეგორია:გარდაცვლილი 1944
კატეგორია:მწერლები ანბანის მიხედვით
შალგოტარიანი

**შალგოტარიანი** () — ქალაქი ჩრდილო-აღმოსავლეთ უნგრეთში, ნოგრადის მედიეში. 

მდებარეობს კარანჩის მთის ძირში, ზღვის დონიდან 250 მეტრზე, დედაქალაქ ბუდაპეშტიდან 120 კილომეტრით ჩრდილო-აღმოსავლეთით. ქალაქი გარსშემორტყმულია ტყეებითა და ბორცვებით, რომელთა წვერებზეც აღმართულია ციხესიმაგრეთა ნანგრევები. 

ქალაქი ჯერ კიდევ შუა საუკუნეებში არსებობდა, თუმცა დიდი ალბათობით, პატარა სოფლის სახით.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* 
* ოფიციალური საიტი
* Tarjáninfó.hu informations, programs, events.
* Some pictures of the castle 

კატეგორია:უნგრეთის ქალაქები
სიგეტსენტმიკლოში

**სიგეტსენტმიკლოში** () — ქალაქი ცენტრალურ უნგრეთში, პეშტის მედიეში. მდებარეობს ბუდაპეშტის სამხრეთით, მდინარე დუნაიში მოქცეულ კუნძულ ჩეპელზე. 2009 წლის მონაცემებით მოსახლეობა 32 340 ადამიანს შეადგენს. 

წერილობით წყაროებში სიგეტსენტმიკლოში პირველად 1264 წელს იხსენიება.

## იხილეთ აგრეთვე
* უნგრეთის ქალაქების სია

## რესურსები ინტერნეტში 
* ოფიციალური საიტი
* kisduna.net
* Central Region 
* Map of Szigetszentmiklós 
* Szigetszentmiklós Baptist Church

კატეგორია:უნგრეთის ქალაქები
კოლომბიის ქალაქების სია

## კოლომბიის ქალაქები 100 000-ზე მეტი მოსახლით 
]]
]]
]]
]]
]]
]]
]]
]]
]]

## რესურსები ინტერნეტში 
*კოლომბიის სტატისტიკის ეროვნული დეპარტამენტი
*City Population

*
ქუთაისის საერთაშორისო აეროპორტი

**ქუთაისის საერთაშორისო აეროპორტი**  ასევე ცნობილია, როგორც **დავით აღმაშენებლის სახელობის საერთაშორისო აეროპორტი** ან **კოპიტნარი** — აეროპორტი ქალაქ ქუთაისიდან 14 კილომეტრით დასავლეთით. ის ერთ-ერთია საქართველოს სამ საერთაშორისო აეროპორტს შორის, თბილისის საერთაშორისო აეროპორტისა და ბათუმის საერთაშორისო აეროპორტთან ერთად. ასაფრენი ბილიკის სიგრძე 2 600 მეტრს შეადგენს და სრულიად აკმაყოფილებს თანამედროვე სტანდარტებს და Wizz Air-ის მთავარი აღმასრულებელი დირექტორი ჯოზეფ ვარადი. ქუთაისის აეროპორტმა პირველი რეისი მის ოფიციალურ გახსნამდე 1 თვით ადრე 2012 წლის 28 აგვისტოს მიიღო, რომელსაც სატვირთო Boeing 747 ასრულებდა. ბიუჯეტურმა ავიაკომპანია Wizz Air-მა ავიარეისების შესრულება სექტემბრიდანვე დაიწყო კიევისა და ქუთაისის აეროპორტებს შორის.
ქუთაისის აეროპორტის პრიორიტეტია მიიზიდოს დაბალფასიანი ავიაკომპანიები და შექმნას განსაკუთრებული გარემო ავიაკომპანიებსა და აეროპორტებს შორის. აეროპორტი აღჭურვილი იქნება უმაღლესი ხარისხის სანავიგაციო და მეტეოროლოგიური სისტემებით.

## რესურსები ინტერნეტში 
* ამჟამინდელი ამინდის პროგნოზი UGKO-სთვის 
* უბედური შემთხვევების ისტორია KUT-ისთვის 

## სქოლიო 
კატეგორია:საქართველოს აეროპორტები
კატეგორია:ქუთაისი
კატეგორია:წყალტუბოს მუნიციპალიტეტი
ფენეკეტლენი

**ფენეკეტლენი** () — ხელოვნური ტბა უნგრეთში. განლაგებულია ქალაქ ბუდაპეშტის მე-11 რაიონში. წარმოადგენს ყოფილ თიხოვან კარიერს. წარმოიშვა 1877 წელს. სიგრძე 200 მ-მდეა. მაქსიმალური სიგანე 40 მ. დასვენების პოპულარული ადგილია.

## რესურსები ინტერნეტში 
* ფენეკეტლენი  

კატეგორია:უნგრეთის ტბები
კატეგორია:ტბები ანბანის მიხედვით
ფრენსის მიეტლენდ ბალფური

**ფრენსის მიეტლენდ ბალფური** (; დ. 10 ნოემბერი, 1851, ედინბურგი — გ. 19 ივლისი, 1882) — ინგლისელი ზოოლოგი და ემბრიოლოგი, ლონდონის სამეფო საზოგადოების წევრი (1878). 1876 წლიდან მუშაობდა კემბრიჯის უნივერსიტეტში. ხელმძღვანელობდა ცხოველთა მორფოლოგიის კათედრას. 1882 წლიდან პროფესორი. განავითარა ევოლუციური მიმართულება ემბრიოლოგიაში. მასვე ეკუთვნის შედარებითი ემბრიოლოგიის ერთ-ერთი პირველი სახელმძღვანელო. იგი დაიღუპა შვეიცარიის ალპებში, 1882 წელს.

## ლიტერატურა
## სქოლიო
კატეგორია:ინგლისელი ბიოლოგები
კატეგორია:ედინბურგში დაბადებულები
კვამლი (ფილმი)

***კვამლი*** () — 1995 წლის დამოუკიდებელი ამერიკული ფილმი. მან მიიღო „ვერცხლის დათვი“  45-ე ბერლინალეზე.

## სიუჟეტი
ფილმი 5 სხვადასხვა ისტორიას გადმოსცემს. ისინი ერთიანდებიან ბრუკლინის თამბაქოს მაღაზიის მეპატრონის გარშემო. ფილმის პერსონაჟები არიან დაბნეული მწერალი პოლ ბენჟამენი, რომელმაც მეუღლე დაკარგა. ოგი, მაღაზიის მეპატრონე, რომელიც ყოველდღე ერთიდაიმავე წერტილიდან იღებს ერთი და იგივე ხედის ფოტოებს, ჩვიდმეტი წლის შავკანიანი ყმაწვილი, რომელიც თავის ნამდვილ ვინაობას მალავს, რუბი, ოგის ყოფილი პარტნიორი, რომლის შვილიც აბორტის გაკეთებას აპირებს და საირუსი, ავტოფარეხის მფლობელი.

## როლებში
*ჰარვი კეიტელი — ოგი ვრენი
*უილიამ ჰარტი — პოლ ბენჟამენი
*ფორესტ ვიტეკერი — საირუს კოული
*ჰაროლდ პერიონუ — რაშიდ კოული 
*სტოკარ ჩენინგი — რუბი მაკნატი
*ეშლი ჯადი — ფელისიტა

## რესურსები ინტერნეტში
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1995 წლის ფილმები
რაკოცები

მინი|რაკოცების საგვარეულო გერბი
[მინი|რაკოცების ციხე-დარბაზი [შაროშპატაკი|შაროშპატაკში]]
**რაკოცები** — XIII-XVIII საუკუნეებში უნგრეთის სამეფოში არსებული თავადაზნაურთა გვარი. 

საგვარეულო განსაკუთრებით გაძლიერდა სიგიზმუნდ რაკოცის დროს XVII საუკუნეშI, როდესაც ისინი უნგრეთში ყველაზე გავლენიან გვარად იქცნენ. 

რაკოცების ყველაზე ცნობილი წარმომადგენელია - ფერენც II რაკოცი (1676–1735), რომელიც უნგრეთის არჩეული პრინცი და ტრანსილვანიის პრინცი (1703-1711) იყო. ის აუჯანყდა ჰაბსბურგების დინასტიას, ხოლო მისი დამარცხების შედეგად რაკოცების ქონებას კონფისკაცია გაუკეთეს. 

რაკოცების ბოლო წარმომადგენელი ყო გიორგი რაკოცი, ფერენც II-ს ვაჟი, რომელიც საფრანგეთში 1756 წელს გარდაიცვალა. 

რაკოცების გვარის ცნობილი წარმომადგენელია ასევე ფერენც II-ს მამა ფრანცის I. 

იანოშ ბოხარის ნაწარმოები *რაკოცის მარში* (რომელიც უნგრეთის არა ოფიციალური ჰიმნია) ეძღვნება რაკოცებს, ხოლო ფერენც ლისტის *უნგრული რაპსოდია #15* მიძღვნილია ფერენც II-ს აჯანყებას.

## ლიტერატურა 
* 

## სქოლიო
კოლომბიის პრეზიდენტების სია

კოლომბიას თავისი ისტორიის განმავლობაში სხვადასხვა სახელწოდების სახელმწიფოს მეთაურები მართავდა. ქვემოთ მოცემულ სიაში წარმოდგენილია კოლომბიის მმართველები, რომლებიც ატარებდნენ პრეზიდენტის ტიტულს.

## კოლომბიის რესპუბლიკა  (1819–1831)
## ახალი გრანადის რესპუბლიკა (1831–1861)
## გრანადინის კონფედერაცია (1858–1863)
## კოლომბიის შეერთებული შტატები (1863–1886)
## კოლომბია  (1886–დღემდე)
## რესურსები ინტერნეტში 
* კოლომბიის პრეზიდენტები
კიმბაიას ცივილიზაცია

[მინი|კიმბაია, [კასიკას (ბელადი) ქანდაკება]]
**კიმბაიას ცივილიზაცია** — სამხრეთ ამერიკული ცივილიზაცია, რომელიც გამოირჩეოდა ოქროზე მუშაობის ოსტატობით. ოქროს ნამუშევრების უმეტესობა შესრულებულია ტუმბაგაზე, რომელიც წარმოადგენდა 30% სპილენძის და ოქროს შენადნობს, შედეგად იღებდნენ გამორჩეული ფერს და ტონალობას. კიმბაები ცხოვრობდნენ დღევანდელიი კოლუმბიის შემდეგ დეპარტამენტებში: კინდიო, კალდასი და რისარალდა, ძირითადად მდინარე კაუკას ხეობაში. არ არსებობს ზუსტი ინფორმაცია მათი დასახლებების გაჩენაზე, ყველაზე მიღებული პერიოდია ძვ. წ. აღ. I საუკუნე.

კიმბაიას ცივილიზაციამ ზენიტს მიაღწია IV-VII საუკუნეებში, ამ პერიოდს მოიხსენიებენ კიმბაიას კლასიკურ პერიოდად. ამ პერიოდს განეკუთვნება კიმბაიას ცივილიზაციის ყველაზე ცნობილი ნიმუშები. ამ კულტურის ხელოვნების ნიმუშებისთვის დამახასიათებელია ანთროპომორფიზმი, ასევე მრავლად მოიპოვება ხილისა და პოპოროს (კირის შესანახი მოწყობილობა) ნიმუშები.

უმეტესი არქეოლოგიური ნიმუშები მოპოვებულია სარკოფაგებიდან. ოქრო ითვლებოდა წმინდა მეტალად და წარმოადგენდა გარკვეულ პასპორტს, სიკვდილის შემდგომ ცხოვრებაში. დაუდგენელი მოვლენების გამო X საუკუნეში კიმბაიას ცივილიზაცია მთლიანად გაქრა.

## გალერეა 

ფაილი:Poporo by Turista Perene.jpg|კიმბაიას ცივილიზაციის ოქროს პოპორო
|კიმბაიას ცივილიზაციის ერთ-ერთი "თვითმფრინავი"

## რესურსები ინტერნეტში 
*Quimbaya artwork 

კატეგორია:კოლუმბიის კულტურა
კატეგორია:კოლომბიის ისტორია
არგოხის ეკლესია

**არგოხის ეკლესია** — არქიტექტურული ძეგლი ახმეტის მუნიციპალიტეტის სოფელ არგოხში, სოფლის ჩრდილო-აღმოსავლეთით, სასაფლაოზე. განეკუთვნება გვიანდელ შუა საუკუნეებს.

ეკლესია დარბაზულია (5,3 X 3,6 მ), ნაგებია რიყისა და ნატეხი ქვით. წყობა ირეგულარულია - ტლანქი. ძეგლი ძლიერ დაზიანებულია. შემორჩენილია აღმოსავლეთ ნახევარი (სიმაღლე 2,8-3,2 მ) და დანარჩენი კედლების მცირე ნაწილები. შესასვლელი სამხრეთიდან ჰქონია. აღმოსავლეთით ნახევარწრიული აფსიდის ღერძზე მცირე ზომის სარკმელია, რომელსაც მხოლოდ ჩრდილოეთ წირთხლი და გარეთა გადახურვის ქვა შემორჩა. სარკმლის ორივე მხარეს თითო სწორკუთხა ნიშია. აფსიდი გადახურული ყოფილა სხმული კონქით (შემორჩენილია მცირე ნაწილი).

## ლიტერატურა
## რესურსები ინტერნეტში 
* არგოხის ეკლესია  dzeglebi.com-ზე

კატეგორია:ახმეტის მუნიციპალიტეტის ტაძრები
მატეო ბანდელო

**მატეო ბანდელო** (; დ. 1485, კასტელნუოვო-სკრივია — გ. 1561, აჟენი, საფრანგეთი) — იტალიელი მწერალი. იყო დიპლომატიც, მეომარიც, ბერიც. წერდა სატრფიალო ლექსებს („კანცონები“, 1544). მსოფლიო ლიტერატურის ისტორიაში შევიდა როგორც შესანიშნავი ნოველების ავტორი. 1505-1560 წლებს შორის დაწერილი მისი 214 ნოველის სამი ტომი 1554 წელს გამოიცა, ხოლო მეოთხე 1573 წელს. ნოველებში შთამბეჭდავად, ძარღვიანი, თუმცა არცთუ მთლად დახვეწილი ენით, წარმოდგენილია აღორძინებისდროინდელი იტალიური ცხოვრების ცოცხალი სურათები; დამახასიათებელია თხრობის ობიექტურობა, დოკუმენტური სიზუსტე და მძაფრი დრამატიზმი. ბოკაჩოს შემდეგ ბანდელო ყველაზე დიდ ნოველისტადაა აღიარებული იტალიაში. მისი თხზულებები შემდგომ ბევრმა ევროპელმა დრამატურგმა გამოიყენა.

## ლიტერატურა
## სქოლიო
კატეგორია:იტალიელი მწერლები
კატეგორია:დაბადებული 1485
კატეგორია:გარდაცვლილი 1561
კატეგორია:XVI საუკუნის იტალიელი რომანისტები
კატეგორია:იტალიელი მამაკაცი რომანისტები
კატეგორია:იტალიელი მამაკაცი დრამატურგები
კატეგორია:მწერლები ანბანის მიხედვით
იოზეფ მასოპუსტი

**იოზეფ მასოპუსტი** (; დ. 9 თებერვალი, 1931 — გ. 29 ივნისი, 2015) — ჩეხი ფეხბურთელი და საფეხბურთო მწვრთნელი.

## კარიერა
იოზეფ მასოპუსტმა კარიერის უდიდესი ნაწილი საფეხბურთო კლუბ პრაღის „დუკლაში“ გაატარა, სადაც უნივერსალური ტიპის ნახევარმცველის პოზიციაზე თამაშობდა და თანაბარი წარმატებით ართმევდა თავს, როგორც დაცვით, ასევე შეტევით ფუნქციებს. ჩეხოსლოვაკიის ეროვნულ ნაკრებში 1954–1966 წლებში ჩაატარა 63 მატჩი და გაიტანა 10 გოლი. მსოფლიოს 1962 წლის ჩემპიონატზე, სადაც ჩეხოსლოვაკია ვიცე-ჩემპიონი გახდა, მასოპუსტი ნაკრების ერთ-ერთი ლიდერი იყო. ამავე წელს France Football-მა ევროპის წლის საუკეთესო ფეხბურთელად დაასახელა და გადასცა ოქროს ბურთი. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 61-ე ადგილზე დასახელდა.

## მიღწევები
### საკლუბო 
;  დუკლა პრაღა
* ჩეხოსლოვაკიის ჩემპიონატი: 1953, 1956, 1957–58, 1960–61, 1961–62, 1962–63, 1963–64, 1965–66
* ჩეხოსლოვაკიის თასი: 1960–61, 1964–65, 1965–66

### სანაკრებო 
;  ჩეხოსლოვაკია
* მსოფლიოს ვიცე-ჩემპიონი: 1962

### ინდივიდუალური 
* ოქროს ბურთი: 1962
* მსოფლიო ჩემპიონატის სიმბოლური ნაკრების წევრი: 1966
* ფიფა-ს ასეული (FIFA 100): 2004

## რესურსები ინტერნეტში 
* იოზეფ მასოპუსტის სტატისტიკა 
* UEFA.com's article on Czech Republic's Golden Player
* 1962 - JOSEF MASOPUST - LA PRIME AU COLLECTIF, France Football

## სქოლიო
კატეგორია:დაბადებული 9 თებერვალი
კატეგორია:დაბადებული 1931
კატეგორია:გარდაცვლილი 29 ივნისი
კატეგორია:გარდაცვლილი 2015
კატეგორია:ჩეხი ფეხბურთელები
კატეგორია:ჩეხოსლოვაკიელი ფეხბურთელები
კატეგორია:ტეპლიცეს ფეხბურთელები
კატეგორია:ოქროს ბურთის მფლობელები
კატეგორია:ფიფას 100-ეული
კატეგორია:1960 წლის ევროპის საფეხბურთო ჩემპიონატის ფეხბურთელები
კატეგორია:1958 წლის მსოფლიო საფეხბურთო ჩემპიონატის ფეხბურთელები
კატეგორია:1962 წლის მსოფლიო საფეხბურთო ჩემპიონატის ფეხბურთელები
კატეგორია:ჩეხი ფეხბურთის მწვრთნელები
ოტოს სამეცნიერო ენციკლოპედია

მინიატიურა|default|ოტოს სამეცნიერო ენციკლოპედია
**ოტოს სამეცნიერო ენციკლოპედია** (ჩეხ. Ottova encyklopedie ან Ottův slovník naučný) — უდიდესი უნივერსალური ენციკლოპედია ჩეხურ ენაზე. გამოიცემოდა 1888—1909 წლებში. ენციკლოპედია დღემდე ინფორმაციის აქტუალურ წყაროდ რჩება მთელი რიგი მიმართულებებით (განსაკუთრებით ჩეხურ კულტურასა და ისტორიას აშუქებს). სახელი დაერქვა გამოცემის ინიციატორისა და გამომცემლის  — ჩეხი საზოგადოებრივი მოღვაწისა და ბიბლიოფილის, იან ოტოს, გვარის მიხედვით. დერეკ სეიერი ჩეხეთის ისტორიის შესახებ დაწერილ თავის წიგნში ამ გამოცემას სამშობლოში შეუდარებელ ენციკლოპედიასა და ზოგადსაკაცობრიო თვალსაზრისით, ერთ-ერთ უდიდეს და უსრულყოფილეს ენციკლოპედიას უწოდებს, რომელიც მისი აზრით, მხოლოდ ბრიტანიკას თუ ჩამორჩება. 

ენციკლოპედია 28 სქელტანიანი ტომისგან შედგება (27 ძირითადი და 1 დამატებითი ტომი; ზოგიერთი ტომის სისქე — ათას გვერდზე მეტია). სტატიათა საერთო რაოდენობა — დაახლოებით 186 ათასია, გვერდების საერთო რაოდენობა — 28912, მოიცავს 4888 ილუსტრაციასა და 479 გვერდს დამატებითი მასალებით. რედკოლეგია 55 მთავარი რედაქტორისა და 1100 ავტორისგან შედგებოდა, რომელთა შორისაც იმ დროის ჩეხეთის წამყვანი მეცნიერები ირიცხებიან. ენციკლოპედიის დამახასიათებელი ნიშანია მასალის სიღრმისეული დამუშავება: ზოგიერთი სტატია 10 გვერდამდეც კი აღწევს, ხოლო ავტორების აზრით,  ყველაზე მნიშვნელოვანი თემების აღმწერი სტატიების გვერდების რაოდენობა 100 სცილდება. 

1996 — 2003 წლებში ენციკლოპედია ხელახლა გამოიცა და მოკლე ხანში CD-ROM-ზეც გადაიტანეს ინფორმაცია. „ოტოს ენციკლოპედია“ სავაჭრო ნიშნად  1995 წლის 22 მაისს დაარეგისტრეს. ენციკლოპედიის სტატიები საზოგადო საკუთრებაშია.
## იხილეთ აგრეთვე 
*ენციკლოპედიები ენების მიხედვით
## რესურსები ინტერნეტში 
* Ottův slovník naučný (1-27) free download in various formats
* Homepage of the CDROM edition of Otto's encyclopedia
* coto.je  - "What Is It" - an online version of three Czech encyclopedias including Otto's (Czech only)

კატეგორია:ენციკლოპედიები
კატეგორია:1900-იანების წიგნები
ბოქსიტოგორსკის რაიონი

**ბოქსიტოგორსკის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ბოქსიტოგორსკი, საიდანაც მომდინარეობს რაიონის სახელი. წარმოიქმნა 1952 წლის 25 ივლისს. 1963—65 წლებში შედიოდა ტიხვინის სასოფლო რაიონის შემადგენლობაში. რაიონის ფართობია 7,18 ათასი კმ², რაც ოლქის ფართობის 9,59%-ს შეადგენს.

მოსახლეობა 2010 წლის აღწერით 53 842 ადამიანს შეადგენდა.

## გეოგრაფია
რაიონის ძირითადი ნაწილი ტიხვინის მაღლობზე მდებარეობს, აბსოლუტური სიმაღლე — ზღვის დონიდან 150-250 მეტრი, ხოლო დასავლეთი ნაწილი კი ტიხვინის დაბლობზე მდებარეობს, სიმაღლე — 50-100 მეტრი. ბოქსიტოგორსკის რაიონის ტერიტორიაზე მოიპოვება დოლომიტი და ტორფი. კლიმატი — ზომიერი-კონტინენტურია. ივლისის საშუალო ტემპერატურა — 17&nbsp;°C, იანვრის — −10&nbsp;°C. ნალექების წლიური რაოდენობა — 650—700 მმ.

## მოსახლეობა
2010 წლის აღწერით ქალაქის მოსახლეობა 53 842 ადამიანს შეადგენდა, რაც ლენინგრადის ოლქის მოსახლეობის 3,13% იყო. ამ მაჩვენებლით რაიონი მე-14 ადგილს იკავებდა ოლქის შემადგენლობაში. ურბანიზაციის დონე 77,55%-ია, რაც საშუალო მაჩვენებელზე მაღალია. ქალაქის მოსახლეობა 41 758 ადამიანს შეადგენს. რაიონში მდებარეობს ორი ქალაქი — პიკალიოვო და ბოქსიტოგორსკი. სოფლის მოსახლეობა 12 084 ადამიანს შეადგენს, სულ რაიონში 184 სასოფლო დასახლებული პუნქტია.

## რესურსები ინტერნეტში 
* ბოქსიტოგორსკის რაიონის ოფიციალური საიტი
* ბოქსიტოგორსკის რაიონი ლენინგრადის ოლქის საიტზე
* ლენინგრადის ოლქის არქიტექტურის ძეგლები, მცირე სია: ბოქსიტოგორსკის რაიონი

## სქოლიო 
კატეგორია:ლენინგრადის ოლქის რაიონები
ბრმა ჯვარი

**ბრმა ჯვარი** — ეკლესია ახმეტის მუნიციპალიტეტის სოფელ არგოხში, დგას შუა სოფელში, ერთ-ერთი მოსახლის ეზოში. განეკუთვნება განვითარებულ შუა საუკუნეებს.

ეკლესია დარბაზულია, რომელსაც სამხრეთიდან, მთელ სიგრძეზე, თანადროული მინაშენი ეკვრის (9,2 X 8,6 მ). ძეგლი ძლიერ დაზიანებულია. ამჟამად ეკლესიის კედლები მხოლოდ 2-2,5 მეტრის სიმაღლეზეღა დგანან. შენობა ძირითადად რიყის ქვითაა ნაგები, კონსტრუქციულ ნაწილებში და გარეთა კუთხეებში შირიმის ნათალი ქვაა გამოყენებული.

ერთადერთი შესასვლელი ეკლესიას სამხრეთიდან, მინაშენიდან ჰქონია (შემორჩენილია წირთხლების მცირე ნაწილი). აღმოსავლეთით, ორსაფეხურიანი მხრებით გამოყოფილი ნახევარწრიული აფსიდაა, რომელიც ღერძზე განგრეულია და სარკმლის კვალი აღარ ჩანს. დარბაზის გრძივი კედლების შუაში და დასავლეთ კუთხეებში თითო ორსაფეხურიანი პილასტრია.

მინაშენი ნახევარწრიული აფსიდით დასრულებული ვიწრო და გრძელი სივრცეა. შესასვლელი მას დასავლეთიდან აქვს, რომელიც კედლის მთელ სიგანეს მოიცავს.

## ლიტერატურა
## რესურსები ინტერნეტში 
* ბრმა ჯვარი  dzeglebi.com-ზე

კატეგორია:ახმეტის მუნიციპალიტეტის ტაძრები
ხეფრენი

[200px|მინიატიურა|ხეფრენის ქანდაკება. დიორიტი. [კაიროს მუზეუმი.]]
**ხეფრენი** — ძველი ეგვიპტის ფარაონი, IV დინასტიის (ძვ. წ. 2723-2563 წწ.) წარმომადგენელი. ხეოფსის მემკვიდრე (შესაძლოა შვილი ან ძმაა). გიზაში მეორე პირამიდის (სიმაღლე 143,5 მ) ამშენებელი. ეს პირამიდა ძველად გვირაბით უკავშირდებოდა დაბლობში აგებულ გრანიტის ტაძარს, რომელშიც იდგა ხეფრენის ორი დიორიტის ქანდაკება (ინახება კაიროს მუზეუმში).

## ლიტერატურა 
კატეგორია:ეგვიპტის მეოთხე დინასტიის ფარაონები
კატეგორია:დაბადების ადგილი უცნობია
კატეგორია:დაბადების წელი უცნობია
კატეგორია:გარდაცვალების წელი უცნობია
სურენდრანათ ბანერჯი

**სურენდრანათ ბანერჯი** (; დ. 10 ნოემბერი, 1848, კალკუტა — გ. 6 აგვისტო, 1925, ბარაკპური) — ინდოეთის ეროვნულ-განმათავისუფლებელი მოძრაობის მოღვაწე. დაამთავრა კალკუტის უნივერსიტეტი. 1876 წელს, ბენგალში დააარსა ინდური ბურჟუაზიული ნაციონალიზმის ლიბერალურ-ზომიერი ფრთის პოლიტიკური ორგანიზაცია — ინდური ასოციაცია. იყო ბენგალის ეროვნული მოძრაობის ერთ-ერთი გამოჩენილი ლიდერი. პარტია — ინდოეთის ეროვნული კონგრესის ერთ-ერთი დამაარსებელი (1885). 1918 წელს, ზომიერთა ჯგუფთან ერთად გამოვიდა პარტიიდან და შექმნა ლიბერალთა ფედერაცია.

## ლიტერატურა
კატეგორია:ინდოელი პოლიტიკოსები
კატეგორია:დაბადებული    10 ნოემბერი
კატეგორია:დაბადებული 1848
კატეგორია:გარდაცვლილი  6 აგვისტო
კატეგორია:გარდაცვლილი 1925
კატეგორია:XX საუკუნის ინდოელი პოლიტიკოსები
სენტ-გოდენსის დაბლ-იგლი

**სენტ-გოდენსის „დაბლ-იგლი“** () ან **სენტ-გოდენსის 20 დოლარი** — აშშ-ის ოქროს მონეტები 20 დოლარიანი ნომინალით, რომელნიც 1907-1933 წლებში იჭრებოდნენ. აშშ-ში, მიმოქცევაში ოდესმე არსებული მონეტებიდან, ყველაზე ლამაზებად ითვლებიან. აქვთ რამდენიმე ნაირსახეობა.

მონეტა მისი დიზაინერის — ამერიკელი სკულპტორის ოგასტეს სენტ-გოდენსის საპატივსაცელმოდაა დარქმეული. თეოდორ რუზველტი, ისწრაფვოდა რა, ამერიკული მონეტები უფრო ლამაზები და ესთეთიკურად მიმზიდველები გაეხადა, 1904 წელს სენტ-გოდენსს ახალი მონეტის ტიპების შემუშავება სთხოვა. აშშ-ის ზარაფხანასთან თანამშრომლობის ნეგატიური გამოცდილების და მთავარ გრავიორ ჩარლზ ბარბერთან არც თუ ისე მეგობრული ურთიერთობის მიუხედავად, სენტ-გოდენსმა მიიღო პრეზიდენტის შეთავაზება. ახალი მონეტების შექმნის და მათი ფართო მოხმარებაში გაშვება შეფერხებებით მიმდინარეობდა, ეს გამოწვეული იყო ნაწილობრივ როგორც სენტ-გონდსის ავადმოყოფობით, ასევე თვითონ მონეტის რელიეფის გამოსახულების განსაკუთრებულობებითაც. სენტ-გოდენსი 1907 წელს გარდაიცვალა, ამ დრომდე მან უკვე მოასწრო 10 და 20 დოლარიანი მონეტების დიზაინის შექმნა, თუმცა მათ მიმოქცევაში გაშვებას ვეღარ მოესწრო.

პირველი არც თუ ისე დიდი ტირაჟის შემდეგ, სამონეტო ეზოს გრავიორმა ბარბერმა მონეტის რელიეფურობის უფრო შემცირებით დიზაინს მოდიფიცირება გააკეთა. ამ ცვლილების შედეგად მონეტის მოჭრის პროცესი შედარებით გაადვილდა. მონეტებზე, რომელნიც 1907 წელს და 1908 წლის დასაწყისში მოიჭრნენ, არ იყო დევიზი IN GOD WE TRUST (ჩვენ ღვთის გვჯერა) — ამერიკული ფულის აუცილებელი ატრიბუტი. აშშ-ის კონგრესის მოთხოვნით დევიზი დატანილ იქნა გამოსახულებაზე, ხოლო მონეტებმა, რომელნიც სიტყვა GOD-ს არ შეიცავდნენ, მიიღეს სახელი „უღმერთოები“ ().

სენტ-გოდენსის „დაბლ-იგლი“ ძირითადად საერთაშორისო ვაჭრობისთვის გამოიყენებოდა.

იმისდა მიუხედავად, რომ 1933 წელს 455 ათასი ეგზემპლარი მოიჭრა, დღესდღეობით ამ მონეტების რამდენიმე ეგზემპლარიღაა შემორჩენილი. დანარჩენი კი გადადნობილ იქნა, აშშ-ის მიერ ოქროს სტანდარტზე უარის თქმის გამო. 1933 წლის სენტ-გოდენსის „დაბლ-იგლი“ დღესდღეობით ყველაზე ძვირადღირებული ამერიკული მონეტაა მსოფლიოში, რომელიც 2002 წელს აუქციონზე 7 590 020 ამერიკულ დოლარად გაიყიდა.

## სქოლიო 
კატეგორია:ნუმიზმატიკა
In God We Trust

thumb|წარწერა „In God We Trust“ ამერიკული 20 დოლარიანის ბანკნოტაზე

***In God We Trust*** () — აშშ-ის, აგრეთვე ფლორიდის ოფიციალური დევიზი. პირველად 1864 წელს, ახალი სახის მონეტების მოჭრის დროს იქნა გამოყენებული, ხოლო 1956 წელს ეროვნული დევიზის სახელი მიიღო.

## სქოლიო 
კატეგორია:ფრაზეოლოგიზმები
კატეგორია:აშშ-ის ეროვნული სიმბოლოები